خاریجی ایشلر ناظیری مولود چاووش اوغلو تورکیه معاریف وقفی‌نین گورجوستان-دا یئنی مکتب‌لر آچاجاغینی سؤیله‌ییب.
چاووش اوغلو آذربایجان، تورکیه و گورجوستان خاریجی ایشلر ناظیرلری رهبرلری‌نین سککیزینجی اوچ طرف‌لی گؤروشونده ایشتیراک ائتمک اوچون گئتدیگی پایتاخت تفلیس-ده گورجوستان اولوسلار آراسی معاریف مکتب‌لری‌نین یئنی بیناسی‌نین آچیلیش مراسیمینده ایشتیراک ائدیب.
چاووش اوغلو 2017-جی ایلده تورکیه وطنداش‌لاری اوچون آچیلان تحصیل موسسه‌سی‌نین حاضردا گورجو مکتبی اولا‌راق یئنی بیناسیندا گورجوستان اولوسلار آراسی معاریف مکتب‌لری آدی ایله ایستیفاده‌یه وئریلدیگینی بیل‌دیره‌رک “معاریف وقفی‌نین گورجوستان-دا ساده‌جه تفلیس-ده دئییل دیگر شهرلرده ده یئنی مکتب‌لر آچاجاغینی دئمک ایستییرم. گورجوجه، اینگیلیسجه و روسجا تحصیل وئرمه‌سی مکتبیمیزین تام معناسی ایله اولوسلار آراسی مکتب اولدوغونون گؤستریجی‌سی‌دیر. معاریف وقفی‌نین بوتون دونیادا 42 اؤلکه‌ده مکتبی وار” دئییب.
چاووش اوغلو گورجوستان معاریف مکتب‌لری‌نین لیسانس تحصیلینی تورکیه-‌ده داوام ائتدیره‌جک اویرنجیلر اوچون ده بیر سئچیم سببی اولاجاغینا دقت چکیب.
ناظیر چاووش اوغلو گورجوستان ایله علاقه‌لره بؤیوک اوستونلوک وئردیک‌لرینی و بو اؤلکه‌نین تورکیه-‌نین ایستراتژی طرفداشی اولدوغونو بیلدیریب.
چاووش اوغلو دئییب کی، بو اؤلکه‌لر باکی-تفلیس-قارص دمیر یولو سایه‌سینده پکن ایله لوندون-و بیرلشدیریب:
“گله‌جکده بیز بو جور واجیب لاییحه‌لرین ایجراسینی داوام ائتدیرجییک. باکی-تفلیس-قارص دمیر یولو واسیطه‌سیله بیز هم تیجارت، هم ده نقلیات ساحه‌سینه تحفه وئریریک”.
